বাথৌ পূজা
বাথৌ পূজা বা বাথৌ উৎসব আসামের বোড়ো ও কছাড়ী জনজাতির অন্যতম প্রধান অনুষ্ঠান। সাধারণতঃ বৎসরে দুইবার এই অনুষ্ঠানটি পালন করা হয়। হিন্দুধর্মের আদিদেব মহাদেবের সাথে বাথৌদেবের অনেক সাদৃশ্য আছে বলে জানা য়ায়। বাথৌ পূজায় সিজু ও তুলসী গাছের ২টি ডালকে একত্রিত করে শান্তিয়নী জল ছিটিয়ে বাথৌ বেদিতে রোপণ করা হয় । সিজু গাছের গোড়ায় গোলাকার পাথর ও মুরগির ডিম রেখে বাথৌদেবতাকে পূজা করা হয়। পূজায় মদ-মাংস নৈবেদ্য হিসাবে দেওয়া হয় । পূজায় দেওধনি নৃত্য করার সংঙ্গে ভবিষৎবাণী করা হয়। বাথৌদেবতাকে সন্তুষ্ট করার জন্য খেরাই নৃত্য করা এক পৌরাণিক পরম্পরা ।